CELEX: 32007D0101
Language: fi
Date: 2007-02-14 00:00:00
Title: 2007/101/EY: Komission päätös, tehty 14 päivänä helmikuuta 2007 , päätöksen 2005/393/EY muuttamisesta bluetongue-tautiin liittyvien rajoitusvyöhykkeiden osalta (tiedoksiannettu numerolla K(2007) 416) (ETA:n kannalta merkityksellinen teksti )

15.2.2007   
            
            
               FI
            
            
               Euroopan unionin virallinen lehti
            
            
               L 43/40
            
         
      KOMISSION PÄÄTÖS,
   tehty 14 päivänä helmikuuta 2007,
   päätöksen 2005/393/EY muuttamisesta bluetongue-tautiin liittyvien rajoitusvyöhykkeiden osalta
   (tiedoksiannettu numerolla K(2007) 416)
   (ETA:n kannalta merkityksellinen teksti)
   (2007/101/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (1) ja erityisesti sen 8 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 2000/75/EY vahvistetaan säännöt lampaan bluetongue-taudin valvomiseksi ja toimenpiteet sen torjumiseksi yhteisössä; toimenpiteisiin kuuluvat muun muassa suoja- ja valvontavyöhykkeiden perustaminen ja kielto siirtää eläimiä näiltä vyöhykkeiltä.
            
         
               (2)
            
            
               Lampaan bluetongue-tautiin liittyvistä suoja- ja valvontavyöhykkeistä sekä näiltä vyöhykkeiltä ja niiden kautta tapahtuviin siirtoihin sovellettavista edellytyksistä 23 päivänä toukokuuta 2005 tehdyssä komission päätöksessä 2005/393/EY (2) säädetään niiden yleisten maantieteellisten alueiden rajaamisesta, joille jäsenvaltioiden on perustettava bluetongue-tautiin liittyviä suoja- ja valvontavyöhykkeitä, jäljempänä ’rajoitusvyöhykkeet’.
            
         
               (3)
            
            
               Portugali ilmoitti komissiolle 7 päivänä joulukuuta 2006 saaneensa näyttöä viruksen esiintymisestä muutamilla uusilla rajoitusvyöhykkeen reuna-alueilla.
            
         
               (4)
            
            
               Portugalia koskevaa rajoitusvyöhykettä olisi sen vuoksi laajennettava ottaen huomioon kyseessä olevan alueen tämänhetkiset sääolot.
            
         
               (5)
            
            
               Sen vuoksi päätöstä 2005/393/EY olisi muutettava.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2005/393/EY liite I tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 14 päivänä helmikuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 327, 22.12.2000, s. 74. Direktiivi sellaisena kuin se on viimeksi muutettuna direktiivillä 20006/104/EY (EUVL L 363, 20.12.2006, s. 352).
   
      (2)  EUVL L 130, 24.5.2005, s. 22. Päätös sellaisena kuin se on viimeksi muutettuna päätöksellä 2007/28/EY (EUVL L 8, 13.1.2007, s. 51).
   
      LIITE
      Muutetaan päätöksen 2005/393/EY liite I seuraavasti:
      Korvataan Portugalia koskeva vyöhykkeeseen E (serotyyppi 4) kuuluvien rajoitusvyöhykkeiden luettelo seuraavasti:
      
         ”Portugali:
         
                     —
                  
                  
                     Algarven alueellinen maataloushallinto: kaikki seutukunnat (concelhos)
                  
               
                     —
                  
                  
                     Alentejon alueellinen maataloushallinto: kaikki seutukunnat (concelhos)
                  
               
                     —
                  
                  
                     Ribatejo e Oesten alueellinen maataloushallinto: kaikki seutukunnat (concelhos)
                  
               
                     —
                  
                  
                     Beira Interiorin alueellinen maataloushallinto: seuraavat seutukunnat (concelhos): Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão ja Mação.”